പ്രവാസികള് പൂച്ചയെ രക്ഷിക്കുന്ന വിഡിയോ വൈറല് അഭിനന്ദനങ്ങള് ചൊരിഞ്ഞ് ദുബായ് ഭരണാധികാരി ദുബായ് : കെട്ടിടത്തില് കുടുങ്ങിയ ഗര്ഭിണിയായ പൂച്ചയെ രക്ഷിക്കുന്ന വീഡിയോയാണിപ്പോള് സമൂഹ മാധ്യമങ്ങളില് തരംഗമാകുന്നത് . ദുബായിലെ ഒരു കൂട്ടം പ്രവാസികളാണ് രക്ഷാ പ്രവര്ത്തനം നടത്തിയത്. വീഡിയോ ദൃശ്യം വൈറലായതിനെ തുടര്ന്ന് ശ്രദ്ധയില്പെട്ട യു.എ.ഇ വെസ്പ്രസിഡന്റും പ്രധാനമന്ത്രിയും ദുബൈ ഭരണാധികാരിയുമായ ശൈഖ് മുഹമ്മദ് ബിന് റാശിദ് ആല് മക്തൂം സാമൂഹി മാധ്യമങ്ങളില് ഷെയര് ചെയ്യുകയും പ്രവാസികളെ അഭിനന്ദിക്കുന്നുമുണ്ട് . മലയാളി റാശിദ് ബിന് മുഹമ്മദാണ് ഈ ദൃശ്യങ്ങള് പകര്ത്തിയത്. ഞങ്ങളുടെ മനോഹരമായ നഗരത്തില് ദയ നിറഞ്ഞ പ്രവര്ത്തനങ്ങള് കാണുമ്ബോള് അഭിമാനവും സന്തോഷവുമുണ്ട്. ആഘോഷിക്കപ്പെടാത്ത ആ ഹീറോകളെ തിരിച്ചറിയുന്നവര്, നന്ദി പറയാന് സഹായിക്കൂ എന്നാണ് ദുബൈ ഭരണാധികാരി ശൈഖ് മുഹമ്മദ് ട്വീറ്റ് ചെയ്തത് . യുഎഇയുടെ ഭരണാധികാരി തന്നെ അഭിനന്ദനവുമായി എത്തിയതോടെ സന്തോഷത്തിലാണ് ദൃശ്യം പകര്ത്തിയ പ്രവാസി റാശിദ് ബിന് മുഹമ്മദും രക്ഷാപ്രവര്ത്തനത്തില് ഏര്പ്പെട്ടവരും .The post പ്രവാസികള് പൂച്ചയെ രക്ഷിക്കുന്ന വിഡിയോ വൈറല് അഭിനന്ദനങ്ങള് ചൊരിഞ്ഞ് ദുബായ് ഭരണാധികാരി first appeared on MalayalamExpressOnline.